A válogatottban 1997. augusztus 22-én a román válogatott ellen vívott mérkőzésen mutatkozott be. Az első világversenye az 1997-es világbajnokság volt, ahol a kilencedik helyen végzett a magyar válogatott. Egy évvel később aztán, az 1998-as Európa-bajnokságon megszerezte első válogatottbeli érmét, a harmadik helyen végzett a magyar csapat. 2011 júniusában lemondta a válogatottságot. 2012. június 3-án egy búcsúmérkőzés erejéig visszatért a válogatottba. A 2011-2012-es szezon után visszavonult.